CELEX: C2005/330/02
Language: sk
Date: 2005-12-24 00:00:00
Title: Rozsudok Súdneho dvora (tretia komora) z  27. októbra 2005  vo veci C-158/03: Komisia Európskych spoločenstiev proti Španielskemu kráľovstvu (Sloboda usadiť sa — Slobodné poskytovanie služieb — Verejné obstarávania vyhlásené Národným inštitútom zdravia — Zdravotnícke služby domácich respiračných terapií — Podmienka účasti — Kritériá vyhodnotenia — Zásada zákazu diskriminácie)

24.12.2005   
            
            
               SK
            
            
               Úradný vestník Európskej únie
            
            
               C 330/1
            
         
      ROZSUDOK SÚDNEHO DVORA
   
   (tretia komora)
   z 27. októbra 2005
   vo veci C-158/03: Komisia Európskych spoločenstiev proti Španielskemu kráľovstvu (1)
   
   (Sloboda usadiť sa - Slobodné poskytovanie služieb - Verejné obstarávania vyhlásené Národným inštitútom zdravia - Zdravotnícke služby domácich respiračných terapií - Podmienka účasti - Kritériá vyhodnotenia - Zásada zákazu diskriminácie)
   (2005/C 330/02)
   Jazyk konania: španielčina
   Vo veci C-158/03, Komisia Európskych spoločenstiev (splnomocnení zástupcovia: G. Valero Jordana a K. Wiedner) proti Španielskemu kráľovstvu (splnomocnený zástupca: S. Ortiz Vaamonde), ktorej predmetom je žaloba o nesplnenie povinnosti podľa článku 226 ES, podaná 7. apríla 2003, Súdny dvor (tretia komora), v zložení: predseda tretej komory M. A. Rosas (spravodajca), sudcovia J. Malenovský, J.-P. Puissochet, S. von Bahr a U. Lõhmus, generálna advokátka: C. Stix-Hackl, tajomník: M. Ferreira, hlavná referentka, vyhlásil 27. októbra 2005 rozsudok, ktorého výrok znie:
   
               1.
            
            
               Španielske kráľovstvo si tým, že do súťažných podkladov pre verejnú zmluvu na poskytnutie zdravotníckych služieb domácich respiračných terapií a iných techník asistovanej ventilácie zahrnulo na jednej strane podmienku účasti, na základe ktorej je účastník povinný v čase predloženia ponuky disponovať kanceláriou prístupnou verejnosti v provincii alebo prípadne v hlavnom meste provincie, kde bude služba poskytnutá a na druhej strane kritériá na vyhodnotenie ponúk, ktoré pridelením dodatočných bodov uznávajú existenciu, v čase predloženia ponuky, zariadení na výrobu, úpravu a plnenie tlakových fliaš kyslíkom umiestnených v Španielsku alebo v okruhu 1 000 kilometrov od danej provincie alebo kancelárií prístupných verejnosti v iných upresnených oblastiach provincie a ktoré, v prípade rovnosti viacerých ponúk uprednostňujú podnik, ktorý už predmetnú službu predtým poskytol nesplnilo povinnosti, ktoré mu vyplývajú na základe článku 49 ES.
            
         
               2.
            
            
               Žaloba sa vo zvyšnej časti zamieta.
            
         
               3.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 135, 7.6.2003.